**POZIV NA DODJELU BESPOVRATNIH SREDSTAVA**

**CILJANA ZNANSTVENA ISTRAŽIVANJA**

**(*referentni broj:*** ***C3.2.R3-I1.04)***

**PRILOG 4.**

**UGOVOR O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ MEHANIZMA ZA OPORAVAK I OTPORNOST**

("Ugovor ododjeli bespovratnih sredstava", u nastavku teksta: Ugovor)

**<*Referentni broj Ugovora o* *dodjeli bespovratnih sredstava>***

**<*Naziv projekta>***

**Ministarstvo znanosti i obrazovanja,** Tijelo nadležno za komponentu/podkomponentu C3.2. „Podizanje istraživačkog i inovacijskog kapaciteta“ (u nastavku teksta: NT), OIB 49508397045, Donje Svetice 38, 10000 Zagreb,

i

**Hrvatska zaklada za znanost**, Provedbeno tijelo (u nastavku teksta: PT), OIB: 88776522763, Ilica 24, 10000 Zagreb,

s jedne strane, i

**Korisnik bespovratnih sredstava** Mehanizma za oporavak i otpornost

<Puno službeno ime/naziv i adresa Korisnika>

<Pravni oblik>

<OIB >

[financijska institucija kod koje se vodi račun Korisnika i broj računa Korisnika>]

 (u nastavku teksta: Korisnik)

s druge strane,

(u nastavku teksta: Strane) složile su se kako slijedi:

*Svrha*

Članak 1.

1.1. Svrha ovog Ugovora je dodijeliti bespovratna sredstava Korisniku u svrhu provedbe projekta pod nazivom:<*naziv Projekta>* (u nastavku teksta: Projekt) opisanog u Prilogu I ovog Ugovora: Opis i proračun Projekta.

1.2. Bespovratna sredstva se dodjeljuju Korisniku u skladu s uvjetima utvrđenima u ovom Ugovoru, za koje Korisnik ovim putem izjavljuje da ih je u cijelosti primio na znanje, da ih je razumio i prihvatio.

1.3. Korisnik se obvezuje provesti Projekt u skladu s opisom i opsegom Projekta kako je navedeno u uvjetima ovog Ugovora, te eventualnim odobrenim naknadnim izmjenama Ugovora.

*Provedba Projekta*

Članak 2.

2.1. Ovaj Ugovor stupa na snagu onoga dana kada ga potpiše posljednja ugovorna Strana te je na snazi do izvršenja svih prava i obaveza ugovornih Strana, odnosno do dana raskida Ugovora.

2.2. Razdoblje provedbe Projekta je od <…> do <…>.

2.3. Razdoblje prihvatljivosti izdataka Projekta je od <…> do <…>.

2.4. Završni zahtjev za nadoknadu sredstava podnosi se PT-u <…>.

2.5. Korisnik može podnositi Zahtjeve za nadoknadu sredstava u roku od 15 (petnaest) dana od isteka svaka tri mjeseca od sklapanja Ugovora, za to tromjesečno razdoblje.

2.6. Korisnik može izabrati hoće li zahtjevom za nadoknadu sredstava potraživati izdatke po metodi nadoknade, po metodi plaćanja ili kombinacijom navedenih metoda, uključujući i u Završnom ZNS-u.

2.7. NT i PT mogu, u svrhu praćenja napretka provedbe Projekta, od Korisnika zahtijevati dostavu redovnih ili ad hoc izvješća o provedbi Projekta, ostvarivanju pokazatelja, horizontalnim pitanjima ili drugim informacijama potrebnim za izvještavanje ili provedbu i vrednovanje Nacionalnog plana oporavka i otpornosti 2021. – 2026. (dalje u tekstu: NPOO).

2.8. Provedba Projekta ne smije započeti prije predaje projektnog prijedloga niti završiti prije potpisa Ugovora.

2.9. Korisnik može izgubiti pravo na bespovratna sredstva, odnosno NT i PT mogu s korisnikom raskinuti Ugovor ako korisnikovo postupanje, odnosno propuštanje postupanja nije rezultiralo nadoknadom sredstava na temelju Ugovora, u roku od četiri (4) mjeseca od dana njegova potpisivanja.

*Iznos bespovratnih sredstava, postotak financiranja Projekta i uređenje plaćanja*

Članak 3.

3.1. Ukupna vrijednost Projekta se određuje u iznosu <…> eura.

3.2. Ukupni prihvatljivi troškovi projekta iznose <…> eura, kao što je utvrđeno u Prilogu I Opis i proračun Projekta, u skladu s Općim uvjetima Ugovora.

3.3. Dodjeljuju se bespovratna sredstva u iznosu od <…> eura što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u stavku 3.2. ovoga članka.

3.4. Iznosi bespovratnih sredstava koji se plaćaju Korisniku tijekom provedbe Projekta i konačni iznos financiranja utvrđuju se u skladu s Općim uvjetima Ugovora.

3.5. Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovaran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.6. Utvrđuje se da zahtjev za dostavu dodatnih informacija, dokumentacije ili pojašnjenja od korisnika, kako je opisano u stavku 14.6. Općih uvjeta, ima odgodni učinak i u kontekstu provjere izvješća iz stavka 14.2. točke a) Općih uvjeta.

3.7. Korisnik ima pravo zatražiti plaćanje predujma. Ukupni iznos predujma ne može biti viši od 30% od odobrenih bespovratnih sredstava u projektu. Ako je korisnik poduzetnik, uvjet za isplatu predujma je dostava bankovne garancije za pravdanje predujma. Bankovna garancija se dostavlja PT-u uz Zahtjev za predujam na iznos predujma s rokom važenja ne kraćem od 120 dana nakon završetka provedbe projektnih aktivnosti, odnosno ne kraće od 90 dana od dostave Završnog zahtjeva za nadoknadom sredstava

3.8. Sredstvo osiguranja koje dostavlja Korisnik, utvrđeno u Pozivu na dodjelu bespovratnih sredstava je dokaz o osiguranju vlastitih sredstava za sufinanciranje predloženog projekta <*umetnuti naziv dokumenta*> koji je sastavni dio Ugovora te se istome prilaže.

3.9. Ako Korisnik ne postupa u skladu s odlukom kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja, u odnosu na Korisnika obustavljaju se daljnje isplate, ili se po odluci NT-a iznos koji je Korisnik trebao vratiti odbija od iznosa daljnjih plaćanja.

*Trajnost projekta i osiguravanje revizijskog traga*

Članak 4.

4.1. Ograničenja u pogledu zahtjeva trajnosti i osiguravanja revizijskog traga u okviru projekta primjenjuju se pet (5) godina od završnog plaćanja korisnikuu skladu s člankom 10. Općih uvjeta Ugovora.

*Partneri*

Članak 5.

5.1. Projekt će provesti Korisnik i sljedeći partneri:

<*Navesti puno ime/ naziv partnera i njegov OIB*>;

<*Sporazum o partnerstvu je prilog ovog Ugovora kojeg je Korisnik obavezan dostaviti u skladu s Uputama za prijavitelje*>

*Neprihvatljivi izdaci*

Članak 6.

6.1. Sljedeće vrste izdataka nisu prihvatljive za financiranje u okviru Projekta:

• Troškovi carine, špedicije i pripadajućih taksi;

• Nadoknadivi PDV tj. porez na dodanu vrijednost (PDV) za koji korisnik ima pravo ostvariti odbitak;

• Troškovi amortizacije imovine čijem stjecanju su doprinijela javna sredstva;

• Bilo kakve isplate dobiti uključujući dividende;

• Rezerviranja za buduće moguće gubitke ili troškove;

• Kamate i ostali financijski troškovi;

• Kazne, financijske globe i troškovi sudskog spora;

• Kupnja ili zakup zemljišta i nekretnina;

• Izgradnja objekta i infrastrukture;

• Kupnja ili nabava motornog vozila;

• Troškovi koji su nastali prije datuma predaje projektne prijave;

• Troškovi koji se već financiraju putem drugih nacionalnih ili EU programa;

• Troškovi koji se odnose na ulaganja u svrhu jačanja proizvodnih ili prodajnih kapaciteta prijavitelja i/ili partnera;

• Troškovi oglašavanja, prodaje i/ili distribucije proizvoda ili usluga;

• Svi ostali troškovi koji ne spadaju u kategoriju prihvatljivih troškova navedenih u poglavlju 2.10. Uputa za prijavitelje.

*Mjere osiguravanja informiranja, komunikacije i vidljivosti*

Članak 7.

7.1. Na zahtjev NT-a i PT-a Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora.

*Upravljanje projektnom imovinom i prijenos ugovora*

Članak 8.

8.1. Imovina koja je stečena u Projektu mora se koristiti u skladu s opisom Projekta sadržanim u Prilogu I ovog Ugovora i u skladu sa zahtjevima trajnosti.

*Ostali uvjeti*

Članak 9.

9.1. Korisnik je dužan čuvati dokumentaciju vezanu uz Projekt pet (5) godina nakon završetka Projekta.

9.2. Korisnik je obavezan ostvariti doprinos pokazateljima Poziva sukladno navedenom u Prilogu I. ovog Ugovora.

9.3. Korisnik se obavezuje po prijavi, završetku i u roku od pet (5) godina nakon provedbe projekata sudjelovati u anketama, i dati suglasnost za korištenje prikupljenih podataka u svrhu vrednovanja učinka provedbe.

9.4. NT i/ili PT mogu provjeravati točnost podataka navedenih u Projektnom prijedlogu u bilo kojoj fazi provedbe Projekta.

9.5. Financijske korekcije vezane uz neostvarivanje pokazatelja kako su navedeni u Prilogu I. ovog Ugovora neće se primijeniti ako se nisu ostvarili zbog nastupa više sile, društveno-gospodarskih ili okolišnih čimbenika, odnosno nastupa važnih promjena u gospodarskim ili okolišnim uvjetima u državi, koji su utjecali na ostvarenje pokazatelja Projekta. Nadležno tijelo procjenjuje svaki konkretni slučaj te utvrđuje ostvarenje navedenih čimbenika, kao i mogućnost ostvarenja zadanih pokazatelja. Financijska korekcija određuje se sukladno Prilogu V. Pravila o financijskim korekcijama. Financijska korekcija se može odrediti bez obzira što je projekt završen.

*Komunikacija ugovornih Strana*

Članak 10.

10.1. Korisnik, Nadležno tijelo i Provedbeno tijelo koriste sustav eNPOO tijekom provedbe i definiranog roka izvještavanja nakon provedbe projekta. U svakom obliku komunikacije koji je povezan s ovim Ugovorom navodi se referentni broj Ugovora (kod projekta). Iznimno, komunikacija se može obavljati i na druge načine, u skladu s Općim uvjetima Ugovora, na sljedeće adrese:

Za NT

Ministarstvo znanosti i obrazovanja, Donje Svetice 38, 10000 Zagreb

NT pisanim putem dostavlja Korisniku podatke o osobi i adresi elektronske pošte za kontakt.

Za PT

Hrvatska zaklada za znanost, Ilica 24, 10000 Zagreb

PT pisanim putem dostavlja Korisniku o podatke o osobi i adresi elektronske pošte za kontakt.

Za Korisnika

< *adresa, adresa elektroničke pošte Korisnika* >

Korisnik pisanim putem dostavlja NT-u i PT-u podatke o osobi i adresi elektroničke pošte za kontakt.

10.2. NT, PT i Korisnik su obvezni bez odgađanja, a najkasnije u roku od tri dana od dana nastanka promjene vezane uz kontakt podatke iz stavka 10.1. ovog članka, obavijestiti pisanim putem kroz za to predviđeno mjesto u sustavu eNPOO druge ugovorne Strane o nastaloj promjeni. Jedna ugovorna Strana ne odgovara za štetu koja drugoj ugovornoj Strani nastane zbog neobavještavanja o promjenama vezanim uz kontakt podatke, ako se komunikacija putem raspoloživih kontakt podataka nije mogla ostvariti.

*Odredbe o mjerodavnom pravu i rješavanju sporova proizašlih iz Ugovora*

Članak 11.

11.1 Na rješavanje mogućih međusobnih sporova proizašlih iz tumačenja ili primjene ovog Ugovora, primjenjuje se članak 29. Općih uvjeta.

*Prilozi*

Članak 12.

12.1. Sljedeći prilozi sastavni su dio Ugovora, te Strane ovim putem potvrđuju da su ih razumjele te da ih potpisom Ugovora prihvaćaju:

Prilog I: Opis i Proračun Projekta

Prilog II: Opći uvjeti koji se primjenjuju na projekte financirane iz Mehanizma za oporavak i

 otpornost

Prilog III: Sporazum o partnerstvu

Prilog IV: Pravila o provedbi postupaka nabava za neobveznike Zakona o javnoj nabavi *(ako*

 *je primjenjivo)*

Prilog V: Pravila o financijskim korekcijama

Prilog VI: Upute za prijavitelje za Poziv na dostavu projektnih prijedloga „Ciljana znanstvena

 istraživanja“

*Završne odredbe*

Članak 13.

13.1. Ovaj Ugovor sačinjen je u tri istovjetna primjeraka, svaki sa snagom izvornika, od kojih svaka Strana zadržava po jedan primjerak.

|  |  |
| --- | --- |
| **Za Tijelo nadležno za komponentu/podkomponentu** | **Za Provedbeno tijelo**  |
| Ime |  | Ime |  |
| Funkcija |  | Funkcija |  |
| Potpis  |  | Potpis  |  |
| Datum |  | Datum |  |
| **Za Korisnika**  |  |
| Ime |  |  |  |
| Funkcija |  |  |  |
| Potpis  |  |  |  |
| Datum |  |  |  |